stanford-oval/wikipedia huggingface dataset:
Periferia Productions

| Periferia Productions Oy |
| --- | --- |
Yritysmuoto:  osakeyhtiö
Perustettu:  2002
Avainhenkilöt:  Outi Rousu (tuottaja)
Kotipaikka:  Oulu, Suomi
Toimiala:  Elokuvatuotanto
Kotisivu:  www.periferiaproductions.fi
Infobox OKNimi-testi OK: 
Periferia Productions Oy on suomalainen elokuvayhtiö. Yhtiö on tullut tunnetuksi erityisesti tuottamastaan lastenelokuvasta Valo. Omien tuotantojen lisäksi yhtiö on osallistunut muiden tuotantoyhtiöiden elokuviin yhteistuottajana. Tällainen yhteistuotanto on esimerkiksi vielä tuotannossa oleva naisten roadmovie Gal Planet.
Periferia Productions Oy:n tuotantoa

Miss Farkku-Suomi (2012)
Enkeli (2009) – tuotannossa
"Möbelhandlarens dotter" (2006) (minisarja)
Valo (2005)
Magnetic North (2003) (lyhyt elokuva)
Dead Ends (2003) (lyhyt elokuva)
Vertebra (2003) (lyhyt elokuva)
Inkkaripäähine (2002) (lyhyt elokuva)
Aiheesta muualla

Periferia Productions Oy Elonet.
Pentti Happonen

Pentti Olavi Happonen (11. syyskuuta 1929 Kuopio – 2. helmikuuta 2009 Helsinki) oli suomalainen itseoppinut taidemaalari, jonka tyylinä oli naivismi. Ammatiltaan Happonen oli (rakennus)maalari.
Happosen isoisä oli tunnettu kirkkojen koristemaalari Otto Vilho Happonen (1875–?) Vehmersalmelta. Käytyään Helsingin työväenopiston taidemaalarikurssin vuonna 1966 Happonen ryhtyi vapaa-aikoinaan maalaamaan tauluja, ja jäätyään eläkkeelle vuonna 1972 hän omistautui kokonaan taidemaalaukselle. Happosen tauluissa Suomen luonnolla sekä huumorilla on suuri rooli. Hänen taulujaan löytyy esimerkiksi Heinäsen taidesäätiön naivistisesta kokoelmasta, joka on Oulun taidemuseon hallinnassa, Suomen Gallupin säätiön naivismikokoelmasta sekä K&G Karlssonin yksityiskokoelmasta. Mannerheimin lastensuojeluliitolla ja Juha ja Anna-Liisa Karvosella on Happosen tauluja kokoelmissaan.
Teoksia

Hallitus koolla, 1979, öljyväri puuvillakankaalle, 50,5 x 65,1 cm
Pöksyt oksalla, 1979, öljyväri kankaalle, 50,5 x 65,2 cm
Erakon seuralaiset. Öljy kankaalle
Perheidylli. Öljy kankaalle
Pelastus Öljy kankaalle
Mutkista selvitään. Öljy kankaalle
Päällikköjen tervehdys. Öljy kankaalle
Isot ja pienet. Öljy kankaalle
Vauhtia masinaan. Öljy kankaalle
Oksalla keinua saa. Öljy kankaalle
Näyttelyt

Helsingin työväenopisto 1966 Helsinki
Taidehuone Vartiainen 1970–1971 Helsinki
Strindbergin Taidesalonki 1974 Helsinki
Atelier Beckas 1974 Helsinki
Galleria Picasso, 1989 Helsinki
Arvotaide Saari 1992 Helsinki
Winö Aaltosen museo, Huvinvuoksi-näyttely 2002 Turku
Muistonäyttely Vehmersalmen kirjastossa 15.6.–15.8.2017
Pia Kjærsgaard

| Pia Kjærsgaard |
| --- | --- |

Tanskan kansankäräjien puhemies
 3.6.2015–21.6.2019  
Edeltäjä:  Mogens Lykketoft
Seuraaja:  Henrik Dam Kristensen
Tanskan kansanpuolueen puheenjohtaja
 1995–2012  
Seuraaja:  Kristian Thulesen Dahl
Kansanedustaja
 1984–  
Henkilötiedot
Syntynyt: 23. helmikuuta 1947 (ikä 77)
Pia Merete Kjærsgaard (s. 23. helmikuuta 1947 Kööpenhamina) on tanskalainen poliitikko ja Tanskan kansankäräjien puhemies vuodesta 2015. Kjærsgaard on Tanskan kansanpuolueen perustaja ja puheenjohtaja 1995–2012. Hän toimi edistyspuolueen (Fremskridtspartiet) johtajana vuosina 1985–1994 sekä Pohjoismaiden neuvoston liberaaliryhmän varapuheenjohtajana vuosina 1990–1994.
Kjærsgaardin poliittinen linja sisältää islamilaisvastaisia painotuksia. Tanskassa asuu 180 000 islaminuskoista, mikä merkitsee noin 3 % väestöstä. Ennen vuoden 2002 parlamenttivaaleja Kjærsgaard sanoi, että Ruotsin (vapaamielinen) siirtolaisuuspolitiikka uhkaa Pohjoismaita, mistä kehkeytyi sananvaihto Mona Sahlinin kanssa.
Muhammad-pilapiirrosjupakkaan liittyen on puheenjohtaja Kjærsgaard ja Tanskan kansanpuolue joutunut islaminuskoisten ja myös Tanskan siirtolaispolitiikkaa kritisoivan Ruotsin vasemmiston huomion kohteeksi.
Suomenmaan 3. helmikuuta 2006 julkaiseman Ruotsin islamneuvoston imaami Abd al Hagg Kielanin haastattelun mukaan ”Tanskan siirtolaisvihamielinen puolue Pia Kjærsgaardin johdolla on vuosikausia ajanut rasistista kampanjaa islaminuskoisia kohtaan”.
Aiheesta muualla

Wikisitaateissa on kokoelma sitaatteja aiheesta .
Tanskan kansanpuolue: Pia Kjærsgaard (Arkistoitu – Internet Archive). (tanskaksi)
Pia Kjærsgaardin verkkosivu (Arkistoitu – Internet Archive). (tanskaksi)
Pia Kjærsgaardin kannanotto Muhammad-pilapiirrosjupakkaan (Arkistoitu – Internet Archive). (tanskaksi)
Red Dead Redemption 2

| Red Dead Redemption 2 |
| --- | --- |

Kehittäjä:  Rockstar Games
Julkaisija:  Rockstar Games
Jakelija:  Rockstar Studios
Säveltäjä:  Woody Jackson
Pelisarja:  Red Dead
Pelimoottori:  Rockstar Advanced Game Engine
Julkaistu:   PlayStation 4, Xbox One   26. lokakuuta 2018  Microsoft Windows   5. marraskuuta 2019 
Lajityyppi:  toimintaseikkailu
Pelimuoto:  yksinpeli moninpeli
Ikäluokitus:  PEGI: 18
Alusta:   PlayStation 4  Xbox One  Microsoft Windows 
Lisenssi:  Suljettu lisenssi
Jakelumuoto:  blu-ray digitaalinen lataus
Lisää peliartikkeleitaVideopelien teemasivulla
Infobox OK  : 
Red Dead Redemption 2 on Rockstar Gamesin kehittämä villiin länteen sijoittuva toimintaseikkailupeli, joka on Red Dead -pelisarjan kolmas osa pelien Red Dead Revolver (2004) ja Red Dead Redemption (2010) jälkeen. Peli sisältää ensimmäisen ja kolmannen persoonan kuvakulman vaihtelun mahdollisuuden sekä yksinpelin rinnalle myöhemmin julkaistun verkkomoninpelin, joka tunnetaan nimellä Red Dead Online.
Red Dead Redemption 2 julkaistiin PlayStation 4:lle ja Xbox Onelle 26. lokakuuta 2018. Verkkomoninpelimuoto Red Dead Online julkaistiin marraskuussa 2018. Microsoft Windowsille peli julkaistiin 5. marraskuuta 2019.
Pelaaminen

Red Dead Redemption 2 on toimintaseikkailupeli, jossa on Rockstar Gamesin edellisen pelin Grand Theft Auto V:n tavoin mahdollisuus valita pelaako peliä ensimmäisestä vai kolmannesta persoonasta kuvattuna. Pelin maailma on laajempi kuin missään aiemmassa Rockstar Gamesin kehittämässä pelissä. Maailma sisältää vaihtelevia maisemia lumihuippuisista vuorista kuumiin aavikoihin ja kosteisiin suoalueisiin, ja siihen kuuluu myös Red Dead Redemptionin kartan Yhdysvaltojen-puoleinen osa. Pienten erämaakaupunkien lisäksi pelin maailmassa on myös suuri, teollistunut Saint Denisin kaupunki, joka perustuu tosimaailman New Orleansiin. Pelissä liikutaan pääasiassa hevosella, mutta suurempien asutuskeskuksien välillä on mahdollista matkustaa rautateitse tai postivaunulla. Vesillä voi kulkea kanootilla, soutuveneellä tai höyrykäyttöisellä moottoriveneellä.
Asevalikoima on samankaltainen kuin pelisarjan edellisessä osassa, sisältäen erilaisia revolvereita, pistooleita, kivääreitä ja haulikoita. Uutena aseena on jousipyssy, lisäksi peliin tuli mahdollisuus käyttää kahta käsiasetta samanaikaisesti. Aseita on huollettava tai niiden kunto heikkenee, jolloin muun muassa tehokkuus ja tulinopeus kärsivät. Muita uusia ominaisuuksia ovat aseiden muokkaaminen ja erilaisten ammustyyppien käyttäminen. Red Dead Redemptionista poiketen pelaaja ei voi kantaa rajattomasti aseita mukanaan, vaan samanaikaisesti käytössä voi olla korkeintaan kaksi käsiasetta ja kaksi kiväärimallista asetta. Hevosta voi kuitenkin hyödyntää lisäaseiden kuljettamiseen. Sarjan edellisten osien tavoin tulitaistelussa voi käyttää Dead Eye -järjestelmää, jolloin aika hidastuu ja pelaajan on mahdollista valita ammuttavat kohteet. Hidastuksen loppuessa päähahmo ampuu kohteisiinsa äärimmäisen nopeasti. Dead Eye -tason noustessa järjestelmä näyttää pelaajalle myös vihollisten ja eläinten kriittisimmät sisäelimet, joihin ampuminen tuottaa suurimman vahingon.
Pelin ominaisuuksissa on pyritty realistisuuteen. Pelaajan on ylläpidettävä hahmonsa kuntoa syömällä ja nukkumalla. Syöminen vaikuttaa Grand Theft Auto: San Andreasin tapaan hahmon painoon, jolla on vaikutusta hahmon ulkonäköön ja ominaisuuksiin. Pelaaja voi käydä parturissa vaihtamassa hiustyyliään, leikkaamassa hiuksiaan tai ajamassa partaansa. Hahmon hiukset ja parta kasvavat ajan myötä, eikä pidempää hius- tai partamallia voi valita, ennen kuin hiukset tai parta ovat kasvaneet tarpeeksi. Kylmällä säällä hahmon on pukeuduttava lämpimästi; liian vähäinen vaatetus hidastaa hahmon terveyspisteiden palautumista. Vastaavasti kuumassa ympäristössä vaatetusta on vähennettävä. Pelisarjan edellisestä osasta poiketen päähahmo pystyy uimaan, mutta hukkuu väsyttyään. Metsästäessä käytetty ase ja luodin osumakohta vaikuttavat siihen, paljonko eläimen nahasta saa myytäessä rahaa. Esimerkiksi pienriistaa metsästettäessä pelaajan on suositeltavaa käyttää jousipyssyä tai pienikaliiperista kivääriä.
Tarina > Miljöö ja hahmot

Red Dead Redemption 2:n maailma kattaa viisi kuvitteellista Yhdysvaltain osavaltiota: Ambarino, Lemoyne, New Austin, New Hanover ja West Elizabeth. Ambarino on vuoristoinen erämaa, jonka suurin asutus on Wapitin heimon intiaanireservaatti. New Hanover käsittää laajan laakson ja puisen aluskukkulan, jossa sijaitsevat karjakylä Valentine, joenvartinen Van Horn Trading Post ja hiilikaivoskylä Annesburg. Lemoyne koostuu soista ja plantaaseista ja siellä sijaitsevat Rhodesin ja Lagrasin kylät sekä entinen Ranskan siirtokunta Saint Denis. West Elizabeth koostuu laajoista tasangoista ja tiheistä metsistä ja sisältää satamakaupunki Blackwaterin ja Strawberryn kylän. New Austin on kuiva aavikkoinen alue Meksikon rajalla jonka keskustassa ovat Armadillon ja Tumbleweedin kylät.
Pelaaja ohjaa Arthur Morgania, joka on Dutch van der Linden johtaman rikollisjoukon pitkäaikainen jäsen. Muita joukon jäseniä ovat muun muassa Hosea Matthews, John Marston ja hänen vaimonsa Abigail Roberts ja heidän poikansa Jack Marston, laiskuri Uncle, revolverisankarit Bill Williamson, Javier Escuella ja Micah Bell, metsästäjä Charles Smith ja entinen kotirouva Sadie Adler. Joukon rikolliset toimet johtavat selkkaukseen rikkaan öljypohatan Leviticus Cornwallin kanssa, joka palkkaa Pinkertonin etsivätoimiston Andrew Miltonin ja Edgar Rossin ottamaan heidät kiinni. Joukko kohtaa myös italialaisen rikollispomon Angelo Bronten, guarmalaisen everstin Alberto Fussarin ja Dutchin verivihollisen Colm O’Driscollin. Lisäksi he sotkeutuvat Grayn ja Braithwaiten perheiden väliseen riitaan. Arthur auttaa myös intiaani Rains Fallia ja tämän poikaa Eagle Fliesia, joiden maat ovat armeijan kohteena.
Kehitys

Red Dead Redemption 2 kehitettiin Rockstar Gamesin kaikkien studioiden yhteistyöllä.
Pelin musiikin on säveltänyt Woody Jackson ja ohjannut Ivan Pavlovich.
Peli käyttää yhtiön omaa Rockstar Advanced Game Engine (RAGE) -pelimoottoria, jota on kehitetty edelleen aiemmasta.
Kehitys > Julkaisu

Pelin julkaisua lykättiin kahdesti: alun perin peli oli tarkoitus julkaista vuoden 2017 puolivälissä, mutta julkaisua siirrettiin kevääseen 2018. Helmikuussa 2018 ilmoitettiin pelin julkaisun siirtyvän lokakuulle 2018.
Pelin verkkomoninpeli Red Dead Online julkaistiin beta-versiona 27. marraskuuta 2018, ja se avautui kaikille pelaajille 30. marraskuuta.
Kehitys > Markkinointi

Rockstar Games julkaisi 16. lokakuuta 2016 Twitterissä kuvan, jossa oli yhtiön logo samankaltaisella punaisella taustalla kuin Red Dead Redemptionin kansikuvassa. Tämä synnytti yleisön joukossa välittömästi huhuja Red Dead -pelisarjan mahdollisesta jatko-osasta. 18. lokakuuta Rockstar Games virallisesti julkisti pelin, ja ilmoitti että ensimmäinen traileri julkaistaan 20. lokakuuta. 28. syyskuuta 2017 julkaistiin toinen traileri. Kolmannen trailerin julkaisupäivä oli 2. toukokuuta 2018. Ensimmäinen pelattavuutta esittelevä traileri julkaistiin 9. elokuuta, toinen osa 1. lokakuuta. Viimeinen traileri ennen julkaisua paljastettiin 18. lokakuuta.
Vastaanotto

Red Dead Redemption 2 sai arvosteluja keräävän Metacritic-sivuston mukaan ”laajaa ylistystä” kriitikoilta. Se on Metacriticin korkeimmalle arvosteltu PlayStation 4- ja Xbox One -peli yhdessä Grand Theft Auto V:n kanssa.
Game Informer antoi pelille täydet pisteet kehuen sen avoimen pelimaailman syvyyttä ”teknillisenä menestyksenä, jonka jokaisen pelaajan tulisi kokea”. IGN antoi pelille myös täydet pisteet kutsuen sitä yhdeksi modernin ajan parhaimmista peleistä, ja vertasi sitä Grand Theft Auto V:een. Muropaketti ilmaisi pelin olevan ”kokonaisen sukupolven määrittelevä mestariteos”, mutta huomautti sen olevan ”kankea ja hidastempoinen” johtuen sen realismin tavoittelusta.
Vastaanotto > Palkinnot

Red Dead Redemption 2 sai eniten palkintoja The Game Awards -palkintogaalassa joulukuussa 2018. Se sai yhteensä neljä palkintoa parhaasta tarinasta, musiikista, äänisuunnittelusta ja näyttelysuorituksesta (Roger Clark Arthur Morganina).
Aiheesta muualla

Kuvia tai muita tiedostoja aiheesta Red Dead Redemption 2 Wikimedia Commonsissa
Red Dead Redemption 2 MobyGamesissa (englanniksi)
Red Dead Redemption 2 Internet Movie Databasessa (englanniksi)
Red Dead Redemption 2 Metacriticissä. (englanniksi)
Pitkäluoto

Pitkäluoto-nimisiä saaria ja luotoja on Suomessa 30. Alla lueteltu niistä suurimmat. Lisäksi Pitkäluoto, kylä tai kulmakunta Uudenkaupungin Pyhämaalla.
Pitkäluoto, Helsingissä
Pitkäluoto, Naantalin Rymättylässä
Pitkäluoto, Naantalin Luonnonmaalla
Pitkäluoto, Uudessakaupungissa
Pitkäluoto, Kotkassa
Pitkäluoto, Kontionlahdella
Pitkäluoto, Mikkelissä
Pitkäluoto, Paraisilla
Pitkäluoto, Polvijärvellä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pitkäluoto”, voi hakea sivunnimihaulla, laajalla sivunnimihaulla tai tekstihaulla.
Pine Store

| Pine Store Limited |
| --- | --- |
Kotipaikka:  Hongkong
Kotisivu:  pine64.com
Infobox OKVirheellinen NIMI-arvo: 
Pine Store Ltd. tai kauppanimeltään Pine64 on hongkongilainen laitevalmistaja.[lähde? ] Se suunnittelee, valmistaa ja myy yhden piirilevyn tietokoneita, kannettavia teitokoneita, älypuhelimia, älykelloja ja muita elektronisia laitteita, kuten juottimia.
Pine Storen toiminnassa on paljon yhteisölähteisyyttä. Sen laitteiden ympärille on kasaantunut yhteisö, jolta otetaan vastaan ehdotuksia ja usein ennen uusien tuotteiden julkaisemista Pine Store pyytää niistä palautetta. Pine Store myös luottaa hyvin laajasti yhteisön antamaan tukeen ja neuvookin ongelmatilanteissa kysymään sieltä apua. Pine Storen yhteisösivustona toimii Pine64.org.
Aiheesta muualla

Verkkosivusto
Yhteisösivusto Pine64.org
Pandora ja lentävä hollantilainen

| Pandora ja lentävä hollantilainen> Pandora and the Flying Dutchman |
| --- | --- |

Ohjaaja:  Albert Lewin
Käsikirjoittaja:  Albert Lewin
Tuottaja:  Albert Lewin Joe Kaufmann John Woolf
Säveltäjä:  Alan Rawsthorne
Kuvaaja:  Jack Cardiff
Leikkaaja:  Ralph Kemplen
Pääosat:  Ava Gardner James Mason
Valmistustiedot
Valmistusmaa:   Yhdistynyt kuningaskunta
Tuotantoyhtiö:  Dorkay Productions Romulus Films
Levittäjä:  Netflix
Ensi-ilta:   helmikuussa 1951  13. huhtikuuta 1951
Kesto:  122 minuuttia
Alkuperäiskieli:  englanti, espanja
Budjetti:  1 250 000 USD
Tuotto:  1 601 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Pandora ja lentävä hollantilainen (myös Pandora ja Lentävä hollantilainen; engl. Pandora and the Flying Dutchman) on vuonna 1951 ensi-iltansa saanut Albert Lewinin ohjaama, tuottama ja käsikirjoittama brittiläinen draamaelokuva, jonka pääosissa ovat Ava Gardner ja James Mason. Pandora ja lentävä hollantilainen kertoo naisesta, joka ei pysty rakastamaan, ja miehestä, joka ei pysty kuolemaan. Pandora ja lentävä hollantilainen perustuu Lentävän hollantilaisen kansantaruun.
Juoni

Pandora ja lentävä hollantilainen sijoittuu 1930-luvun Espanjan katalonialaiseen rannikkokaupunkiin, missä amerikkalainen yökerholaulaja ja viettelijätär Pandora Reynolds (Ava Gardner) viettää aikaansa. Pandora vetää miehiä puoleensa, mutta hän ei itse pysty rakastumaan. Kylmäsydämisen kaunottaren sisin alkaa kuitenkin lämmetä, kun hän kohtaa satamaan jahdillaan purjehtivan salaperäisen kuolemattoman hollantilaisen Hendrik van der Zeen (James Mason).
Näyttelijät

| 0 | 1 | 2 |
| --- | --- | --- |
|  James Mason  | … |  Hendrik van der Zee   |
|  Ava Gardner  | … |  Pandora Reynolds   |
|  Nigel Patrick  | … |  Stephen Cameron   |
|  Sheila Sim  | … |  Janet   |
|  Harold Warrender  | … |  Geoffrey Fielding   |
|  Mario Cabré  | … |  Juan Montalvo   |
|  Marius Goring  | … |  Reggie Demarest   |
|  John Laurie  | … |  Angus   |
|  Pamela Mason  | … |  Jenny   |
|  Patricia Raine  | … |  Peggy   |
|  Margarita D’Alvarez  | … |  rouva Montalvo   |
|  La Pillina  | … |  espanjalaistanssija   |
|  Abraham Sofaer  | … |  tuomari   |
|  Francisco Igual  | … |  Vicente   |
|  Guillermo Beltrán  | … |  baarimikko   |
Tuotanto

Pandora ja lentävä hollantilainen kuvattiin Technicolor-elokuvausmenetelmällä vähän yli 1,2 miljoonan dollarin budjetilla lähinnä Espanjassa. Elokuvan kuvauspaikkoina olivat Espanjassa Katalonian Barcelona, Costa Brava, Palamós ja Tossa de Mar, jonne pystytettiin pronssiveistos Ava Gardnerin näyttelemästä Pandora Reynoldsista Gardnerin kunniaksi kesällä 1998. Elokuvaa kuvattiin myös Ison-Britannian Lontoossa ja Surreyn Sheppertonissa sijaitsevilla studioilla. Elokuvan kuvaukset olivat alkaneet toukokuun alussa ja päättyneet elokuun lopulla 1950. Dorkay Productions ja Romulus Films olivat elokuvan tuotantoyhtiöinä.
Elokuvan kuvauksien aikana Mario Cabrélle ja Ava Gardnerille kehittyi rakkaussuhde, joka kiinnitti paljon median huomiota. Cabrén ja Gardnerin lyhytikäinen romanssi hiipui, kun Gardner lähti Espanjasta elokuvan kuvauksien päätyttyä.
Julkaisu ja vastaanotto

Pandora ja lentävä hollantilainen sai ensi-iltansa Isossa-Britanniassa helmikuussa vuonna 1951 ja Suomessa 13. huhtikuuta 1951. Yhdysvalloissa elokuva sai ensi-iltansa ensiksi New Yorkissa 6. joulukuuta 1951 ja sitten Los Angelesissa 11. tammikuuta 1952. Metro-Goldwyn-Mayer oli elokuvan levittäjäyhtiönä.
MGM:n merkintöjen mukaan elokuva tuotti Yhdysvaltain ja Kanadan teatterilevityksessä 1 247 000 dollaria ja muualla 354 000 dollaria. Ilmestyessään Pandora ja lentävä hollantilainen sai kriitikoilta myönteisen vastaanoton, ja Rotten Tomatoes -sivuston mukaan kriitikoiden arvosteluista 86 prosenttia on myönteistä perustuen neljääntoista arvosteluun. Ohjaaja Albert Lewin sai parhaan ohjauksen Directors Guild of America -ehdokkuuden vuonna 1952. Pandora ja lentävä hollantilainen on julkaistu niin VHS:nä, DVD:nä kuin Blu-raynäkin.
Aiheesta muualla

Pandora ja lentävä hollantilainen Internet Movie Databasessa (englanniksi)
Pandora ja lentävä hollantilainen Elonet.
Pandora ja lentävä hollantilainen AllMoviessa. (englanniksi)
Pandora ja lentävä hollantilainen TCM Movie Databasessa (englanniksi)
Pandora ja lentävä hollantilainen Rotten Tomatoes -sivustolla (englanniksi)
Patrick Eaves

| Patrick Eaves |
| --- | --- |

Henkilötiedot
Syntynyt: 1. toukokuuta 1984 (ikä 40) Calgary, Alberta, Kanada
Kansalaisuus:   Yhdysvallat
Jääkiekkoilija
Pelipaikka:  laitahyökkääjä
Maila:  oikea
Pituus:  182 cm
Paino:  85 kg
Pelaajaura
Pääsarjaura:  2005–2019
Seurat:  Ottawa Senators Carolina Hurricanes Detroit Red Wings Nashville Predators Dallas Stars Anaheim Ducks
NHL-varaus:  29. varaus, 2003 Ottawa Senators
| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Suomi 2004 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Slovakia 2002 | jääkiekko |  |
Patrick Campbell Eaves (s. 1. toukokuuta 1984 Calgary, Alberta, Kanada) on yhdysvaltalainen entinen jääkiekkoilija. Hän pelasi ammattilaisurallaan 15 kautta NHL-liigassa edustaen useaa eri seuraa.
Ura

Eaves on Ottawa Senatorsin ensimmäisen kierroksen varaus vuodelta 2003. Hän pelasi varauksensa jälkeen vielä kaksi vuotta Boston Collegessa, jossa hänet valittiin Hockey Eastin vuoden pelaajaksi ja voitti joukkueessa sarjan mestaruuden.
Eaves siirtyi kaudeksi 2005–06 Senatorsin organisaatioon. Hän aloitti kautensa farmissa, mutta pelasi kaikkiaan 58 ottelua, joissa syntyi tehot 20+9=29. Eavesin seuraavalla kaudella tekemät 32 pistettä ovat tähän mennessä hänen yhden kauden piste-ennätyksensä. Kaudella 2007–08 Eaves kaupattiin Joe Corvon kanssa Carolina Hurricanesiin vaihdossa Cory Stillmaniin ja Mike Commodoreen. Keväällä 2008 hän teki kolmen vuoden jatkosopimuksen, mutta hänet kaupattiin jo yhden kauden jälkeen vuoden 2010 neljännen kierroksen varausvuoron kanssa Boston Bruinsiin vaihdossa Aaron Wardiin.
Boston Bruins osti Eavesin sopimuksen ulos päivässä ja hän siirtyi vapaana agenttina Detroit Red Wingsiin kaudeksi 2009–10.
Detroit Red Wings vaihtoi Eavesin Calle Järnkrokin ja 2015 kolmannen kierroksen varauksen David Legwandiin Maaliskuussa 2014.
Helmikuussa 2017 Dallas Stars vaihtoi Eavesin Anaheim Ducksin vuoden 2017 toisen kierroksen varausvuoroon.
Maajoukkue

Eaves on pelannut alle 18-vuotiaiden MM-kilpailuissa vuonna 2002 ja alle 20-vuotiaiden MM-kilpailuissa 2004. Hän voitti molemmista kultaa.
Muuta

Eavesin veli Ben on jääkiekkohyökkääjä. Veljesten isä Mike Eaves on entinen NHL-hyökkääjä ja toiminut myös HIFK:n ja Yhdysvaltain maajoukkueen päävalmentajana. Myös Patrickin ja Benin setä Murray Eaves on pelannut hyökkääjänä NHL:ssä.
Petter Granberg

| Petter Granberg |
| --- | --- |

Henkilötiedot
Syntynyt: 27. elokuuta 1992 (ikä 32) Jällivaara, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  oikea
Pituus:  190 cm
Paino:  91 kg
Seura
Seura:  Växjö Lakers HC
Sarja:  SHL
Pelaajaura
Pääsarjaura:  2009–
Aik. seurat:  Skellefteå AIK (Elits./SHL) Toronto Marlies (AHL) Toronto Maple Leafs (NHL) Milwaukee Admirals (AHL) Nashville Predators (NHL)
NHL-varaus:  116. varaus, 2010 Toronto Maple Leafs
KHL-varaus:  65. varaus, 2011 Dinamo Minsk
Petter Jonas Granberg (s. 27. elokuuta 1992 Jällivaara, Ruotsi) on ruotsalainen jääkiekkopuolustaja ja maailmanmestari, joka pelaa Ruotsin pääsarjassa SHL-joukkue Växjö Lakers HC:ssa. Eliteprospects.com -siuston mukaan isokokoinen ja oikealta laukova Granberg on pelityyliltään puolustava puolustaja, jonka vahvuudet ovat oman pään pelaamisessa, voimassa ja pelikäsityksessä. Hän ei ole kuitenkaan kovin hyvä kiekollisessa pelissä, eikä tee paljon tehopisteitä. Granbergillä on parannettavaa myös fysiikassa.